Gospodo izaslanici Doma naroda Parlamentarne skupštine Bosne i Hercegovine, predstavnici međunarodnih organizacija, predstavnici medija i svi ostali nazočni, pozdravljam vas. Sticajem okolnosti, današnjom sjednicom predsjedavam ja, budući da je gospodina Drage Ljubičića majka noćas imala srčani udar, zamolio me da predsjedavam, ja bih zaželio ozdravljenje majci našeg predsjedavajućeg i nastavio rad ove sjednice. Dok sam ja predsjedavao nije bilo himne, ja ne znam u kojem momentu to počinje, ja ću to uvažiti, naravna stvar, ja ću nastaviti sa radom, a kad je taj momenat u pitanju, neka ovi koji rukuju tom tehnikom ispune svoju zadaću. Otvaram 16. sjednicu Doma naroda PSBiH. Današnjoj sjednici su nazočna 4 predstavnika bošnjačkog naroda, 5 predstavnika hrvatskog naroda i 4 predstavnika srpskog naroda. Kvorum postoji, sjednica može početi sa radom. Za sjednicu predlažem sljedeći dnevni red, koji ste vi dobili na klupe, budući da je bilo nekih malih izmjena, a to je da prva točka bude verifikacija mandata novoizabranog izaslanika iz reda bošnjačkog naroda. 1. Verifikacija mandata novoizabranog izaslanika iz reda bošnjačkog naroda; 2. Zapisnik sa 15. sjednice; 3. Zakon o Vijeću ministara BiH i ministarstvima BiH, predlagač Kolegij oba doma, odnosno, tri kopredsjedavajuća ili kako se to već zove, Doma naroda BiH; 4. Potvrđivanje imenovanja glavnog revizora i zamjenika; 5. Realizacija Plana Međunarodnog fonda za deminiranje i pomoć žrtvama mina u BiH; 6. Izaslanička pitanja. Ima li prijedloga za izmjene i dopune dnevnog reda? Ako nema, ko je za ovaj dnevni red? 2 Protiv, koliko vidim, nema niko, uzdržan nema niko, znači, jednoglasno se dnevni red usvaja. Ad. 1. Verifikacija mandata Čast mi je predstaviti novog zastupnika, našeg izaslanika u Domu naroda PSBiH, koji je danas svježe izabran, gospodina Džaferovića. Na nama je samo da adresiramo njegov mandat. Mi nismo imali vremena da se Mandatsko-imenovanska komisija sastane pa smo mi, kao Kolegij, odlučili da ovaj Dom verificira mandat gospodina Džaferovića. On bi trebao da položi svečanu izjavu. Ko je za verifikaciju mandata gospodina Džaferovića? Jednoglasno. Gospodine Džaferoviću, izvolite. Obvezujem se da ću savjesno obnašati dužnosti koje su mi dodijeljene.
Obavezujem se da ću savjesno obnašati dužnosti koje su mi dodijeljene.
Da ću podržavati i braniti Ustav BiH.
Da ću podržavati i braniti Ustav BiH.
Da ću u cjelosti sprovoditi Mirovni sporazum.
Da ću u cjelosti sprovoditi Mirovni sporazum.
Unapređivati ljudska prava i osnovne slobode.
Unapređivati ljudska prava i osnovne slobode. 3
I braniti interese i ravnopravnost svih naroda i građana BiH.
I braniti interese i ravnopravnost svih naroda i građana BiH.
Hvala. Konstatiram da su sva tri kluba u punom sastavu od sada u Domu naroda BiH. Ad.2. Verifikacija Zapisnika 15. sjednice Doma naroda PSBiH Zapisnik imate pred sobom. Ima li primjedbi? Tko je za usvajanje Zapisnika, neka digne ruku. Ko je protiv? Suzdržan nema. Znači, jednoglasno se usvaja Zapisnik sa 15. sjednice Doma naroda BiH. Ad.3. Prijedlog Zakona o Vijeću ministara BiH i ministarstava BiH Predlagač Kolegij, odnosno tri zastupnika Doma naroda PSBiH. Materijal imate. Nakon duge diskusije i dosta problema, Zastupnički dom, kao što imate pred sobom napisano, usvojio je Prijedlog Kolegija, to je, u suštini, prijedlog Predsjedništva BiH sa određenim tehničkim doradama i pojašnjenjima. Otvaram raspravu po Prijedlogu zakona o Vijeću ministara BiH.
Dame i gospodo, Komisija za ustavna i pravna pitanja Doma naroda Parlamentarne skupštine BiH, razmotrila je Prijedlog zakona o Vijeću ministara BiH i ministarstvima BiH i konstatovala da postoji ustavni osnov za donošenje ovog zakona, kao i da postoji legitimni predlagač. Komisija smatra da Dom naroda može valjano raspravljati i odlučivati o tekstu ovog zakona.
Hvala, gospodine Maliću. Ko se sljedeći javlja za diskusiju? Obzirom da sam danas nepredviđeno predsjedavajući, ja bih još prije ovoga, odnosno, zajedno sa ovim, zamolio zastupnike – izaslanike, da prihvate moj prijedlog 4 da gospodin Džaferović automatski bude član komisija u kojim je bio i njegov prethodnik, ukoliko bošnjačka strana, odnosno Klub nema drugih prijedloga. Ja ću gospodinu Džaferoviću dati kompletan ... da sad ne bismo gubili vrijeme oko toga. Ko je za? Jednoglasno, gospodine Džaferoviću, sad ste zaista punopravni član Doma naroda. Ista je situacija sa gospodinom Zoranom Marićem glede članstva u Domu naroda gospodina Pere Mađara. Ko je za, da ne bude zabune kasnije? Jednoglasno, obojica su sada članovi Doma naroda u punom kapacitetu. Ima li diskutanata po ovoj točci 3. Ako nema, ja bih pristupio glasovanju. Ja bih pozvao prvo Klub hrvatskih zastupnika da se izjasni tko je za? – 4. Ko je protiv? Ko je suzdržan? Klub hrvatskih zastupnika, 4 za – 1 suzdržan, prihvaća prijedlog. Klub bošnjačkih zastupnika. Imate malo slab rezultat. 3 za. Tko je protiv? Tko je suzdržan? Znači, 3 za, 1 suzdržan i 1 protiv. Prijedlog je prošao. Pozivam Klub srpskih zastupnika, tko je za? Hvala. Tko je protiv? Tko je suzdržan. Isti rezultat. Odnosno 3 za, 1 suzdržan. Konstatiram da je Vijeće ministara BiH prihvatilo prijedlog, jedna moja mala tehnička greška, ne znam da li je uopće trebalo, radi se o tome da je amandman postojao da se uvrsti u ovaj zakon preambula. Preambula je, na neki način, jedna obaveza. Znači, usvajamo kao u istom tekstu kao Zastupnički dom Zakon o Vijeću ministara BiH. Hvala vam lijepa. Mi smo danas uradili jedan veliki i značajan posao, Vijeće ministara BiH će moći raditi, što se nas tiče, sada je na drugima da ga stave u punu funkciju. Ad. 4. Potvrđivanje imenovanja glavnog revizora i zamjenika Zastupnički dom je juče na sjednici usvojio Prijedlog, predlagač, u to vrijeme predsjedavajući, je bio gospodin Jelavić. Dobili ste prijedlog. Ime glavnog revizora bilo je Ivan Miletić, a njegovih zamjenika Samir Mušović i Dragan Kulina. Ovo se tako radi u paketu. Otvaram diskusiju.
Gospodo predsjedavajući, kolege delegati, poštovani gosti, ja opet kao i prošli put. Poštujem sva tri jezika i sva tri pisma, ali opet moram da napomenem da u ovom domu treba da budu zastupljeni ravnopravno i jezici sva tri naroda i pisma oba naroda. Ja sam prošli put, takođe, imao primjedbu na materijal koji dobijamo. Ne dobijamo mi, bar mi srpski delegati, što se mene tiče, ne dobijamo materijale sve na srpskom jeziku i na ćiriličnom pismu kako bi to trebalo da bude. Evo i ova tačka dnevnog reda kao i sledeća tačka dnevnog reda, takođe, materijal sam dobio, sad sam ga dobio i ima tu mješavine i srpskog i hrvatskog i bošnjačkog, ali principijelno nemam ništa protiv da se da saglasnost za imenovanje generalnog revizora kao ni za ovu sledeću tačku 5 dnevnog reda, da se ne javljam ponovo, ali iz principijelnih razloga neću moći da glasam zbog iste one stvari koju sam prošli put rekao.
U cjelosti uvažavam primjedbu gospodina, sad imamo i tajnika Doma, da ubuduće materijal ne bude ovakav kao što je ovaj, prva stranica je na hrvatskom, druga na srpskom, na ćirilici, treća je opet na hrvatskom, četvrta na bošnjačkom, itd., mislim da bi bilo korektno, sa malo truda možemo zadovoljiti tu, da kažem, značajnu stavku za našu situaciju, a to je da dobijamo materijale na sva tri jezika, što je i obaveza, itd. Gospodine Tomiću, ubuduće, ja se nadam da ćeš ti biti taj koji će ovaj propust koji je do sada bio, mislim, nikad iz rđave namjere, ali bio je propust da ga ispravimo i da naš dom funkcionira u cjelosti na zakonu i kvalitetno. Ad.5. Realizacija Plana Međunarodnog fonda za deminiranje i pomoć žrtvama mina u BiH Ko je za? Ko je protiv? Suzdržan 1. Usvojili smo prijedlog revizora i njegovih zamjenika. Kad sam već počeo točku 5., vi svi znate koje su tragedije vezane za minirana područja u cijelom svijetu, koje, nažalost, traju puno duže nego sukobi, decenijama pa i duže. Naša je zadaća da se ovom zlu suprotstavimo, da damo podršku svima koji se bore za deminiranje i ukidanje ovog jednog, da kažem, od najpodmuklijih oružja koja danas funkcioniraju. Sukladno tome, predložio bih da podržimo napore Vijeća ministara BiH, odnosno Ministarstva vanjskih poslova, da se pribave donacije i sva druga kreditna sredstva i sve ostalo da se problem deminiranja u BiH stavi na značajno mjesto, pa zbog toga predlažem da se podrži ovaj plan, da prihvatimo realizaciju plana Međunarodnog fonda za deminiranje i pomoć žrtvama mina u BiH. Ja nisam uspio da detaljnije proučim, ja sam se usmeno interesirao i dobio mišljenje da je ovaj plan potrebno podržati. Otvaram diskusiju.
Dame i gospodo, podržavajući aktivnosti koje se provode u BiH vezano za čišćenje ostataka minskih polja i eksplozivnih sredstava u zonama koje su bile zahvaćene ratom, gotovo da je to čitava BiH, predložio bih jedan prijedlog koji je usvojen na Predstavničkom domu, a to je da aprilski paušal izdvojimo upravo za ovaj fond koji se ovdje spominje za čišćenje i deminiranje na području BiH.
Čuli ste prijedlog. Ima li diskusije? Na Zastupničkom domu bilo je nekih dilema. Načelno, mislim da niko nema ništa protiv da i mi damo prilog ovoj svrsi, 6 međutim, poslije je odmah bila dilema oko toga da li bilo ko ima pravo u bilo čije ime, vezano za njegov lični stav, osobni stav svakog od nas. Ja ne bih ništa iznosio posebno, ali smatram da spadam u one koji su osobnim doprinosom, koga bude zanimalo ja mu to mogu dokumentirati, i u prošloj godini sam učinio na tom polju, ja mislim u skladu sa svojim mogućnostima, možda i više od toga, ja bih da mi ovaj prijedlog podržimo, ali načelno da ne donosimo odluku da bilo tko od nas to radi tko nije voljan za to. Mislim da jednostavno to prepustimo, ja ću apsolutno podržati takav stav, ali ja ne bih bio za varijantu da se o tome glasuje. To je jedan apel i mi ćemo se tome pridružiti. Nećemo biti ni u čemu slabiji od Doma koji je ispred nas. Hvala vam lijepa. Da mi, ipak, glasujemo o ovom planu. Tko je za? Protiv? Suzdržan nema niko. Jednoglasno smo podržali ovaj plan Međunarodnog fonda za deminiranje. Ad.6. Izaslanička pitanja
Štovani predsjedatelju, štovane dame i gospodo, ja bih zamolio da ubuduće se dan prije zasjedanja Parlamenta Federacije BiH zakaže ovaj dom da ne bismo bili u isti dan, pa ja mislim da bi to trebalo uvažavati.
Hvala, gospodine Mariću, ja sam bio zagovornik da se napravi kalendar, obzirom da kod nas ima bezbroj vlada, parlamenata, ministarstava, da se napravi jedan okvirni kalendar, da se otprilike ide odozgo prema dolje, da Predsjedništvo odredi svoje datume, pa onda Dom naroda i Zastupnički dom, međutim, taj prijedlog do sada nije bio prihvaćen. Ima li pitanja zastupnika?
Poštovani predsjedavajući Šoljiću, uvažene kolege delegati, cijenjeni gosti, pošto je gospodin Zorić pitao hoće li biti pitanja, sad sam u prilici da postavim jedno pitanje. Naime, radi se o tome da sam ja 5. januara podnio jedan predmet u smislu izjave konstitutivnosti građana i naroda BiH, sa zahtjevom da ga Kolegij uvrsti, od tada pa do danas na jednu od sjednica koje su iza nas. Pošto se to nije desilo, ja uistinu želim da mi se odgovori zašto se do sada nije ova inicijativa stavila na dnevni red, ne prejudicirajući, normalno, ishod i rješenje po ovoj inicijativi, odnosno, ako se hoće staviti na dnevni red, ja bih zaista molio da mi se kaže kad će to konačno biti, tri mjeseca su prošla i koji dan, ili, ako neće, neka mi se obrazloži zbog čega ta 7 inicijativa neće biti stavljena na dnevni red Parlamenta. To je pitanje, pa bih ja zamolio pismeni odgovor.
Ima li još pitanja? Hvala vam lijepa, sjednica je završena. Sjednica je završena u 16.35 sati.